বিরাসাত (উৎসব)
বিরাসাত হল একটি ভারতীয় সাংস্কৃতিক উৎসব যা দেশের সাংস্কৃতিক ঐতিহ্যের সমস্ত পরিপ্রেক্ষিত উদযাপন করে। এটি ভারতের দেরাদুনে অনুষ্ঠিত হয় এবং আফ্রো-এশিয়ার বৃহত্তম লোকজীবন ও ঐতিহ্য উৎসব হিসেবে স্বীকৃত। এটি সংগঠিত করে রীচ ( রুরাল আন্ত্রেপ্রেনুয়ারশিপ ফর আর্ট অ্যাণ্ড কালচারাল হেরিটেজ)। সপ্তাহব্যাপী এই উৎসবে ভারতীয় লোকজ এবং শাস্ত্রীয় শিল্পকলা, সাহিত্য, কারুশিল্প, থিয়েটার, চলচ্চিত্র এবং যোগব্যায়ামের পরিবেশনা ও কর্মশালা অন্তর্ভুক্ত রয়েছে। শিক্ষাবর্ষের প্রথমার্ধে ছাত্র, শিল্পী এবং কারিগরদের মধ্যে যোগাযোগ বৃদ্ধির লক্ষ্যে শাস্ত্রীয় সঙ্গীত এবং নৃত্যের উস্তাদ এবং ওস্তাদ কারিগরদের শিল্পকলা পরিবেশন করার জন্য উৎসবে আমন্ত্রণ জানানো হয়। বিরাসাত নামটি হিন্দি শব্দ অনুযায়ী "ঐতিহ্য" হিসাবে অনুবাদ করা যেতে পারে।